24. veebruaril Viinis korraldatud konverents oli pühendatud Euroopa Parlamendi ja nõukogu direktiivi 98/27/EÜ 19.05.1998 "Tarbijate huve kaitsvate ettekirjutuste" kohta, mille eesmärk on ühtlustada liikmesriikide õigus ja haldusnormid ja kaitsta tarbijate ühishuve tagamaks siseturu tõrgeteta  toimimise.    Konverents tegi ülevaate direktiivi juurutamisest liikmesriikide õigussüsteemi ja praktikasse ja algatas üle-euroopalise diskussiooni probleemide väljatoomiseks ja võimaluste parendamiseks käesoleva direktiivi raames.    Suur osa tarbijaid on kandnud kahjusid ebaõiglase praktika tõttu, isegi  kui kulu üksikule tarbijale on olnud suhteliselt väike. Seepärast on  vajalikud uued vahendid ja meetodid kindlustamaks efektiivsemat kaitset  hoides samas hinnataseme  võimalikult madalal.  Mõnedes liikmesriikides on alles alustatud debatti sellel teemal samas  kui teistes on regulatiivsed meetmed juba vastu võetud.  Suurem osa liikmesriikidest kasutab juriidilises protsessis riiklikku või  era juriidilist abi.  Mis aga sugugi ei tähenda, et tarbijaorganisatsiooonid peaksid olema  kõrvale jäetud juriidilisest jõustamisest. Tendents on pigem selle poole, et  volitada tarbijaorganisatsioone tegelema kohtuprotsessidega olles eelnevalt  täitnud  kindlad miinimum nõuded saamaks õiguse menetlusteks tõestades  oma juriidilise staatuse, organiseerunud liikmeskonna suuruse  (mõnikord fikseeritud minimaalne liikmete arv), tegevuse eesmärgi jne.  Liikmesriikide tarbijapoliitika on erinev ja uutes liikmesriikides on see  suuresti seotud ühiskonna ümberstruktureerimisega , kuna sotsialistlikus majandussüsteemis puudus koht ühiskondlikeks tegevusteks väljapool ja  üle riigi pädevuse.  Eranditult on tarbijaorganisatsioonide kõige  suuremaks probleemiks  vahendite nappus, mis muudab praktiliselt võimatuks ettekirjutustega  tegelemise.  Omavahel on tihedalt seotud nii tarbijaorganisatsioonide roll ühiskonnas,  juriidiline süsteem, finantseerimine ja kompetents.  Ettekirjutustega tegelemine nõuab mitte ainult riiklikku juriidilise süsteem  täielikku tundmist vaid kogu ühenduse juriidilist kompetentsi.    Direktiiv 98/27/EÜ täismahus loetav aadressil:  http://europa.eu.int/eur-lex/lex/LexUriServ/LexUriServ.do? uri=CELEX:31998L0027:ET:HTML    Linda Läänesaar  ECCG Eesti liige